Wenche Medbøe

**Wenche Elena Medbøe** (født 1940) er en norsk skuespiller.

Hun er utdannet ved Statens Teaterhøgskole 1959/63 og begynte sin karriere i NRK Fjernsynsteatret, 1963/65 der hun blant annet spilte *Minna* i Arild Brinchmanns tolkning av Leck Fischers *Frisøndag* (1961), *Borghild* i Cora Sandels *Kranes konditori* (1963) og *Ariel* i William Shakespeares *Stormen* (1964).

Hun var knyttet til Nationaltheatret 1966-1969 og blant annet følgende roller: *Sonja* i “Reisen til julestjernen” 1966-1967, *Den lille gutten* i Ingmar Bergmans oppsetning av Luigi Pirandellos *Seks personer søker en forfatter* (1967), *Hilde* i Henrik Ibsens *[[Fruen fra havet]]* (1968) og *Alvilde* i Bjørnstjerne Bjørnsons *[[Naar den ny vin blomstrer]]* (1969)

Hun var engasjert ved Det Norske Teatret 1969-2010. I de tidlige år på Det Norske Teatret spilte hun blant annet *Elektra* i *Orestien* (1970), *Thea Elvsted* i *[[Hedda Gabler]]* (1971), *Gerd* i *[[Brand]]* (1973), *Nina* i Anton Tsjekhovs *Måken* (1974), Tittelrollen i*“Undine” . Siri von Essen* i Per Olov Enquists *Tribadernas natt* (1976)  tittelrollen i Strindbergs *Frøken Julie* (1978). Av senere roller kan nevnes moren i *Mor til David S.* av Yvonne Keuls (1990) og *Greta* i *Tida er vår heim* av Lars Norén (1995). I 2005 tolket hun *Mor Åse* i Robert Wilsons oppsetning av *[[Peer Gynt]]*, en forestilling som mottok Heddaprisen i klassen årets forestilling.  I 2010, etter 41 år ved Det Norske Teatret, takket hun for seg med forestillingen “*Oscar og den rosa dama”*. Hun var med å starte ”Eventyrforteljeteaterstund” på Det Norske Teatret 1999 som ble nominert til Heddapris i 2013. I 2017 var hun tilbake på Det Norske Teatret som psykolog og forskar i forestillinga, “Overført” .

I en sesong på Rogaland Teater 1979-1980 spilte hun *Lona Hessel* i *Samfunnets støtter* og *Hoppa* i "Historien om en Hest". Hun arbeidet også frem et "Haugtuss"-program av Arne Garborg som har fulgt henne resten av karrieren på turné og bl.a. i samarbeid med Asker Museum.

**DET FLERKULTURELLE NORGE**

Mddbøe har i flere år arbeidet for tillitsskapende tiltak med det flerkulturelle Norge og teater som utgangspunkt.  Prosjektene har vært finansiert og støttet av: Exstra stiftelsen. Helsedepartementet, Rusmiddeldirektoratet, Det Norske Filminstitutt, Landsforbundet Mot Stoffmisbruk. Norsk Kassettavgiftsfond, Fond for Utøvende Kunstnere, Norsk Kulturråd og Oslo Kommune, Fritt Ord og Det Norske Teatret. Fond for Lyd og Bilde:

”OSCAR OG DEN ROSA DAMEN” E E Shcmitt. Et samarbeid med DNT/ Kreftforeningen og Riksteatret. 2012

”BRENNANDE NESLER” Om Torsdagsklubben til Hulda Garborg. Et samarbeid med Asker Museum/Det Norske Teatret. 2013

”KJENTE JEG DEG?” OM ROLF JACOBSENS LIV. Hamar kulturhus 2014 - 2016

“KVINNERS FORTELLINGER FRA TO HJEMLAND” 2015 - 2017

Blant hennes filmroller er *Veslemøy* i Nils-Reinhardt Christensens *[[Line]]* etter Axel Jensens roman (1961).

**VERV**

Fra 2003 til 2006 var hun styreleder i Teatermuseet som startet prosjektet ”Teatrets Hukommelse. Prosjektets formål var  bevaring av levende kildemateriale til bruk for forskning og formidling i Oslo Museum/Teatermuseet og var blant annet støttet av Norsk kulturråd.

Wenche Medbøe er datter av pressemann Odd Medbøe og søster av skuespiller Katja Medbøe.

Billedkunstner Anne Kristine Thorsby og Katerina Medbøe Eriksen er hennes døtre og overlege Per Medbøe Thorsby hennes sønn. Hun var gift med sceneinstruktør Barthold Halle.

## Referanser


## Eksterne lenker
* 
*  ''Wenche Elena Medbøe'' i Store norske leksikon